Bangban

Bangban; bamban (Donax canniformis) nyaéta hiji tutuwuhan anu asalna tina kulawargga Marantaceae. Kagolongkeun kana tutuwuhan terna anu ngahasilkeun harambay bahan pikeun nyieun anyam-anyaman.

Ngaran daérah
Tutuwuhan ieu dipikanyaho ogé ku sababaraha ngaran daérah kayaning : bamban (Bjn.); bumban (Sya.); bomban, banban (Bat.); bangban (Sd.); wuwu (Jw.); kelangisan (Bal.); burung, borong (Sulsel); mundung, wuwudu (Goront.); moa (Manado, Ternate, Ambon); biawa, biara (Halm.);bili (basa Acéh) jeung réa-réa deui.

Ciri mandiri 
jmpl|kiri|180px|Ditempo ti kadeukeutan Close up kembang bangban
Terna anu ngarungkun, jangkungna 1,5–4 (–5) m; tangkal buleud héjo kolot, bubukuan panjang antarana 1–2,5 m. Daun  nunggal gagangna 8–20 cm, daun  buleud endog aya ogé anu lonyod, ukuran rubakna 10–25 × 10–45 cm.

Kembangna remen katempo nyagak timimiti puhuna, panjang nepika  20 cm. Kelopak kelirna bodas, buleud endog siku tilu, gundul, 3–3,5 mm. Tabung mahkota 8–10 mm; taju mahkota ngagaris wungkul, 1–1,4 cm × 2–3 mm. Buah bodas nepika krem ngora, diaméter 1–1,5 cm, garing, henteu meletek . siki 1 nepika  2, coklat.

Tempat hirup tur kagunaan 
jmpl|kiri|180px|Rungkun bangban sisi cai
Bangban remen katempo hirup liar disisi cai atawa ditempat-tempat anu baseuh; ogé remen katempo hirup dileuweung awi. Tutuwuhan ieu dipikanyaho nyebar kalawan subur di Asia Tenggara (Malaysia, Thailand, Kamboja, Vietnam) sarta kakulon  Nusantara (Indonesia, Filipina), kabeulah kalr nepika Taiwan, ka wewengkon kulon nepi ka India.

Tangkal bangban, dipiceun palebah bukuna, dibeulah manjang diarah kulitna anu kelirna héjo dijieun pikeun bahan anyaman. Bagéan tengahna (empulur) ilaharna dipiceun. Saenggeusna di poé tuluy diolah, kelirna robah jadi coklat hérang, éndah katempo sarta mibanda kakuatan cukup mangsa geus dianyam jadi karinjang atawa samak.

Daun bangban dimangpaatekun pikeun ngubaran bisul, naplokan anu bareuh sangkan gancang ngempésan. Daun, tangkal jeung akar bangban Donax canniformis mibanda saponin jeung  flavonoida, Dauna ogé mibanda polifenol.

Dicutat tina
jmpl|kiri|180px|Tangkal bangban (héjo, kénca) geus bisa dimangpaatekun pikeun nyieun anyaman (handap); ditunda dekeut karanjang-karanjang anyam tina bangban

Tutumbu ka luar 
 Philippine Medicinal Plants: Bamban
 ZipcodeZoo: Donax canniformis (Bamban)

Marantaceae
Tutuwuhan tropis 
Tutuwuhan Ubar
Tutuwuhan hias